PODMIENKY

Tieto Podmienky a všetky dokumenty, na ktoré sa v nich odkazuje (ďalej len „**Podmienky**“),  
stanovujú pravidlá, zásady, práva a povinnosti spoločnosti Oriflame vzťahujúce sa na poradcov a keď ich akceptujete, predstavujú záväznú dohodu medzi spoločnosťou ORIFLAME SLOVAKIA, s. r. o., so sídlom v Europeum Business Centre – Suché mýto 1, 814 99 Bratislava, registračné číslo IČO: 31 348 751, DIČ: 2020319290 (ďalej len „spoločnosť **Oriflame**“, „**my**“) a vami (ďalej len „**vy**“, „**poradca Oriflame**“, „**poradca**“). Preto vám odporúčame, aby ste si tieto Podmienky vytlačili alebo uložili a uschovali ich kópiu.

Vyhradzujeme si právo tieto Podmienky upravovať. Dátum poslednej aktualizácie sa nachádza v závere Podmienok. O zmenách vás budeme informovať, ako je uvedené v týchto Podmienkach. Ste zodpovedný (zodpovedná) za sledovanie akýchkoľvek zmien.

1. VYMEDZENIE POJMOV

V týchto Podmienkach sa používajú nasledujúce pojmy:

1. **Etický kódex a Pravidlá správania**: súbor záväzných pravidiel, ktoré tvoria súčasť Cesty k úspechu spoločnosti Oriflame a ktorými sa riadi správanie poradcov voči spoločnosti Oriflame, voči zákazníkom a voči iným poradcom Oriflame;
2. **Zákazník**: akákoľvek fyzická osoba, registrovaná ako zákazník spoločnosti Oriflame alebo nie, ktorá si zakúpi výrobky Oriflame prostredníctvom online služieb (napríklad prostredníctvom našej webovej stránky) alebo prostredníctvom offline služieb (napríklad telefonicky), a ktorá pri tejto činnosti koná úplne alebo hlavne mimo svojej živnostenskej, obchodnej, výrobnej alebo profesijnej činnosti.
3. **Katalóg Oriflame, katalóg**: tlačená alebo elektronická brožúra, ktorú pravidelne vydáva spoločnosť Oriflame, ktorá obsahuje ponuky výrobkov Oriflame a ich odporúčané maloobchodné ceny;
4. **Obdobie katalógu**: obdobie vyznačené na prednej strane každého katalógu, počas ktorého sú platné ponuky uvedené v danom katalógu Oriflame;
5. **Skupina Oriflame**: Spoločnosť Oriflame Global e-commerce AG, jej hlavná holdingová spoločnosť a akýkoľvek subjekt, ktorý je priamo alebo nepriamo riadený touto hlavnou holdingovou spoločnosťou;
6. **Výrobky Oriflame, výrobky**: kozmetika a súvisiace doplnky a aj určité výživové doplnky ponúkané na predaj pod ochrannými známkami Oriflame; hlavné charakteristiky výrobkov sú uvedené v katalógu;
7. **Cesta k úspechu spoločnosti Oriflame**: dokument, v ktorom sa vysvetľujú výhody spolupráce so spoločnosťou Oriflame a príležitosti na zárobok, ktoré ponúkame. Kópiu [Cesty k úspechu](http://media.oriflame.com/~/media/SK/Files/cesta%20k%20uspechu%20prirucka%20pre%20lidrov.ashx) si môžete stiahnuť
8. [**Brožúra Oriflame**](http://media.oriflame.com/~/media/SK/Files/VOP/Oriflame%20brozura%20final.ashx?la=sk-SK): dokument poskytujúci rýchlu a zrozumiteľnú prezentáciu výhod spolupráce so spoločnosťou Oriflame - výrobky Oriflame a príležitosti na zárobok, ktoré ponúkame. Táto brožúra založená na Ceste k úspechu spoločnosti Oriflame je kratšia, zrozumiteľnejšia a jednoduchšie sa prezentuje;
9. **Ochranné známky Oriflame**: názov Oriflame, logo Oriflame a názvy výrobkov alebo radov výrobkov, ktoré vyrábame, ponúkame, predávame alebo distribuujeme;
10. **Ceny:** ceny výrobkov Oriflame stanovené spoločnosťou Oriflame a uvedené v cenníkoch platných v čase zadania objednávky na nákup;
11. **Územie**: Slovenská republika
12. **Osobné údaje**: podrobné informácie, ktoré uvediete pri registrácii ako poradca spoločnosti Oriflame a aj akékoľvek ďalšie informácie o vás, ktoré nám môžete občas poskytnúť.
13. REGISTRÁCIA A ČLENSTVO
    1. Budete zaregistrovaný ako poradca Oriflame, keď prijmeme vašu žiadosť a pridelíme vám číslo poradcu. Podmienky vášho prijatia ako poradcu Oriflame sú stanovené v časti [Pravidlá správania sa](http://sk.oriflame.com/customer-service/VOP/Podmienky%20registracie%20a%20pravidla%20spravania%20sa).
    2. Môžeme si účtovať registračný poplatok a ak sa tak rozhodnete, cenu štartovacieho balíčka – súboru dokumentov a príručiek, ktoré vám pomôžu začať s nami spolupracovať – , ktoré budú zahrnuté do faktúry k vášmu prvému nákupu.
    3. Vaše členstvo sa skončí v deň výročia registrácie, pokiaľ ho neobnovíte uhradením administratívneho poplatku.
    4. Spoločnosť Oriflame alebo vy môžete členstvo kedykoľvek ukončiť, ako je stanovené v Podmienkach.
    5. Členstvo sa vzťahuje na vašu osobu a nemožno ho prideliť alebo presunúť akejkoľvek inej osobe bez nášho predchádzajúceho písomného súhlasu.
    6. Po registrácii:

* Budete oprávnený (oprávnená) kupovať výrobky Oriflame v súlade s týmito Podmienkami a využívať ostatné výhody stanovené v Ceste k úspechu spoločnosti Oriflame;
* Budete povinný (povinná) striktne dodržiavať pravidlá týchto Podmienok vrátane pravidiel uvedených v akýchkoľvek dokumentoch, na ktoré sa v nich odkazuje.

1. PRÁVO NA ODSTÚPENIE (ROZMYSLENIE) A DÔSLEDKY ODSTÚPENIA OD ČLENSTVA
   1. Od členstva môžete kedykoľvek odstúpiť bez uvedenia dôvodu, ak nám pošlete písomné oznámenie o odstúpení. Ihneď po prijatí vášho oznámenia vás budeme informovať o prijatí vášho odstúpenia. Na oznámenie vášho odstúpenia môžete použiť [vzorový formulár](http://sk.oriflame.com/customer-service/VOP/Formular%20zrusenia%20clenstva).
   2. Ak odstúpite od členstva do 14 dní od registrácie, vrátime vám všetky poplatky a náklady a budeme akceptovať vrátenie všetkých výrobkov, ktoré ste zakúpili. V záujme bezpečnosti a z hygienických dôvodov môžeme odmietnuť akceptovať kozmetické výrobky, ktorých obal bol otvorený.
   3. Ak odstúpite od členstva kedykoľvek po uvedenom termíne, na základe vašej žiadosti od vás odkúpime všetky výrobky, ak budú splnené nasledujúce podmienky:

* vrátenie sa musí uskutočniť do 12 mesiacov od dátumu nákupu a bude vám vyplatených 90 % pôvodnej ceny v čistom, vyplatenej po odrátaní akýchkoľvek platieb, ktoré sme vám uhradili v súvislosti s nákupom týchto výrobkov, a
* vrátené výrobky musia byť predajné, čiže neboli použité, otvorené ani nijakým spôsobom pozmenené; neuplynul dátum ich exspirácie a stále sú súčasťou ponuky v našich katalógoch.

1. ZAKÚPENIE VÝROBKOV

A. ZADANIE OBJEDNÁVKY

* 1. Môžete zadať objednávky z Katalógu výberom výrobkov, ktoré si želáte zakúpiť. Zadanie objednávky sa považuje za žiadosť o kúpu vybraných výrobkov.
  2. Objednávka sa považuje za zadanú po vykonaní nasledujúcich krokov:
* pri telefonickej objednávke: oznámite zamestnancovi nášho zákazníckeho servisu, ktoré výrobky si želáte zakúpiť, a tento zamestnanec zadá vo vašom mene objednávku; alebo
* pri online objednávke: vyberiete výrobky, ktoré si želáte zakúpiť, použitím možnosti „pridať do nákupného košíka“; obsah nákupného košíka si môžete kedykoľvek prezrieť a upraviť zmenou počtu výrobkov, odstránením výrobkov alebo vyprázdnením celého obsahu nákupného košíka;
* poskytnete osobné údaje potrebné na doručenie a akceptujete, že môžeme tieto údaje použiť na účely uvedené v našich zásadách ochrany osobných údajov; a
* vyberiete si želaný spôsob doručenia a platby.
  1. Po zadaní online objednávky nie je viac možné zmeniť ju prostredníctvom webovej stránky; je potrebné obrátiť sa na zákaznícky servis na čísle +421 2 330 56780.
  2. Po prijatí vašej objednávky vám mailom pošleme potvrdenie, čím nadobúda platnosť zmluva o nákupe. Môžeme odmietnuť prijať vašu objednávku bez uvedenia dôvodu zamietnutia. Vrátime vám v plnej výške akúkoľvek platbu, ktorú ste už vykonali.
  3. Okrem potvrdenia o objednávke dostanete so zakúpenými výrobkami aj ich zoznam v balíku. V zozname v je uvedený súhrn výrobkov, ktoré sú vám doručené. Nachádzajú sa v ňom tiež dôležité informácie o vašich právach zákazníka.
  4. Ak objednávate cez internet, berte na vedomie, že:
     1. uzatvorená zmluva nebude zaznamenaná ani prístupná: časti zmluvy bude tvoriť vaša objednávka a Podmienky uvedené na stránke (ktoré možno uložiť alebo vytlačiť) alebo podľa nášho oznámenia pomocou iných prostriedkov komunikácie;
     2. zmluvu možno uzatvoriť iba v slovenčine, v žiadnom inom jazyku;
     3. Spoločnosť Oriflame sa pridŕža kódexov správania uvedených v odseku 10 Podmienok.
  5. Objednávky, ktoré boli dokončené a vyplatené, nemôžete zrušiť s výnimkou postupu uvedeného v odseku 5.
  6. Objednávky možno zadávať kedykoľvek počas dňa s výnimkou určitých obmedzení dostupnosti počas uzatvárania obdobia katalógu, keď katalóg aktualizujeme.
  7. Nie všetky výrobky budú vždy dostupné. Ak výrobok nie je v čase zadania vašej objednávky na sklade, vynaložíme opodstatnené úsilie informovať vás o tom pred tým, ako objednávku dokončíte, aby ste ju mohli zmeniť alebo skončiť.
  8. Katalóg môže byť príležitostne a na krátky čas nedostupný z dôvodu údržby alebo z rôznych technických príčin. Spoločnosť nie je za túto nedostupnosť zodpovedná a odmietne akékoľvek žiadosti zákazníkov alebo iných používateľov v tejto súvislosti.

B. CENY A PLATBA

* 1. Výnimočne vám môžeme umožniť zadávať objednávky za iné osoby pomocou špeciálneho online nástroja. Je to možné iba v prípade poradcov nachádzajúcich sa pod vami, ako je vysvetlené v Ceste k úspechu spoločnosti Oriflame, a iba na základe ich výslovného oprávnenia. Ak tento nástroj použijete, budete výhradne zodpovedný (zodpovedná) za akékoľvek žiadosti vyplývajúce z neoprávneného objednávania a všeobecne za akékoľvek porušenie ochrany osobných údajov a aj za náklady a výdavky, ktoré spoločnosti Oriflame alebo osobe, za ktorú ste objednávku zadali, môžu v súvislosti s touto objednávkou vzniknúť.
  2. Pokiaľ nie je uvedené inak, ceny výrobkov uvedené v katalógu predstavujú plnú maloobchodnú cenu výrobkov v čase zadania objednávky. Všetky ceny sú uvedené v miestnej mene a zahŕňajú DPH.
  3. Vyhradzujeme si právo ceny kedykoľvek zmeniť podľa vlastného uváženia, ale akákoľvek zmena ceny vami vybraného výrobku pre zadaním vašej objednávky nebude tvoriť súčasť zmluvy medzi nami, pokiaľ sa na tom vzájomne výslovne nedohodneme.
  4. Ceny nezahŕňajú náklady na prevoz, doručenie a akékoľvek iné poplatky, ktoré sú počas postupu objednávky jasne uvedené ako dodatočné poplatky prirátané k cene, a ktoré sa môžu meniť v závislosti od spôsobu doručenia, ktorý ste si vybrali.
  5. Na ceny sa niekedy môže vzťahovať naša zľava. Ďalšia zľava vám môže byť poskytnutá v súlade s Cestou k úspechu spoločnosti Oriflame. Tieto zľavy nemusia byť vždy uvedené vo faktúrach k nákupom. Ak máte otázky v súvislosti s kalkuláciou cien, vždy sa môžete obrátiť na zákaznícky servis na adrese [info@oriflame.sk](file:///C:\Users\Zuzana_li\AppData\Local\Microsoft\Windows\Temporary%20Internet%20Files\Content.Outlook\M20KQ19L\info@oriflame.sk).
  6. Platby možno uskutočniť kreditnou kartou, bankovým prevodom alebo iným spôsobom uvedeným v týchto Podmienkach. Prijíma sa väčšina platobných kariet. Zvyčajne sa suma z vašej kreditnej karty nezaúčtuje skôr, ako je vaša objednávka pripravená na odoslanie. Ak by suma z vašej kreditnej karty bola výnimočne zaúčtovaná pred odoslaním vašej objednávky, máte stále nárok na vrátenie peňazí v zmysle odsekov 3.2, 3.3 a 5.3.
  7. V rámci vyzdvihnutia platby môžeme spolupracovať s externým poskytovateľom služieb a tento externý poskytovateľ služieb vám môže zasielať faktúry a oznámenia o platbe. Všetky faktúry musia byť spravidla uhradené do 14 dní podľa pokynov, ktoré sú na nich uvedené. Môžu byť účtované úroky z omeškania v zmysle miestnych právnych predpisov.
  8. Ďalšie informácie o spôsoboch platby vrátane podmienok možného úroku vám poskytne zákaznícky servis na adrese [info@oriflame.sk](file:///C:\Users\Public\Documents\ORIFLAME\REPORTING%202015\V4%20implementation\DOCUMENTS\V1\Review%20lawyer\info@oriflame.sk).
  9. V záujme bezpečnosti online platieb uskutočnených kartou sú všetky informácie o platbe zakódované. Keďže spoločnosť Oriflame spolupracuje s autorizovanými poskytovateľmi platobných služieb, s informáciami o kreditných kartách sa zaobchádza náležite a v súlade s medzinárodnými [normami bezpečnosti údajov platobných kariet](http://en.wikipedia.org/wiki/Payment_Card_Industry_Data_Security_Standard).
  10. Ak poskytneme možnosť opakovaných platieb kartou, budete mať možnosť výslovne si vybrať a prihlásiť sa na tento pohodlný spôsob platby. Akékoľvek ďalšie platby budú potom autorizované vašou platobnou kartou, kedykoľvek bude objednávka zadaná, a suma bude z vašej platobnej karty zaúčtovaná vo chvíli zadania objednávky. Kedykoľvek budete môcť opakovanú platbu zrušiť, keď otvoríte svoju profilovú stránku a kliknete na záložku platby kartou.

C. DORUČENIE A PRENOS RIZIKA

* 1. Objednané výrobky môžu byť dodané iba na Území.
  2. Miesto doručenia výrobkov bude zodpovedať miestu, ktoré ste uviedli v objednávke.
  3. Vašu objednávku spracujeme a doručíme čo najrýchlejšie, ale maximálne do 30 dní od potvrdenia objednávky z našej strany. Nezodpovedáme za oneskorenie doručenia spôsobené okolnosťami, ktoré sú mimo nášho dosahu.
  4. Riziko straty výrobkov a nárok na výrobky na vás prechádza pri doručení výrobkov.
  5. Spoločnosť Oriflame nezodpovedá za nedoručenie, nesprávne alebo oneskorené doručenie objednávky pre nesprávne alebo neúplné osobné údaje, ktoré ste poskytli.
  6. Vyhradzujeme si právo kedykoľvek odmietnuť vašu zadanú objednávku v prípade opodstatneného podozrenia, že porušujete akúkoľvek časť Podmienok.

D. SÚLAD NAŠICH VÝROBKOV S NORMAMI

* 1. Zaručujeme, že výrobky Oriflame sú vyrobené v súlade s usmerneniami o správnej výrobnej praxi pre kozmetické výrobky EN ISO 22716:2007 a s Kódexom postupov spoločnosti Oriflame.

1. PRÁVO NA ZRUŠENIE OBJEDNÁVKY
   1. Striktne sa pridržiavame pravidiel vrátenia výrobku platných na Území (ďalšie informácie nájdete v odseku 5.3).
   2. Pri doručení by ste mali skontrolovať obsah dodávky, aby ste sa uistili, že neobsahuje výrobky, ktoré sa mohli počas prepravy poškodiť. Vy alebo osoba, ktorá výrobky prevzala vo vašom mene, musí ihneď informovať zákaznícky servis podaním žiadosti a uvedením opisu poškodenia/chyby. Žiadosť môžete zaslať aj mailom na adresu [reklamacie@oriflame.sk](file:///C:\Users\Zuzana_li\AppData\Local\Microsoft\Windows\Temporary%20Internet%20Files\Content.Outlook\M20KQ19L\reklamacie@oriflame.sk).
   3. Práva na vrátenie tovaru a vrátenie peňazí
      1. Objednávku výrobku (výrobkov) môžete zrušiť bez uvedenia dôvodu počas obdobia stanoveného v odseku 5.3.2. Znamená to, že ak počas príslušného obdobia zmeníte názor alebo z iného dôvodu sa rozhodnete, že výrobok si nechcete ponechať, môžete nás informovať o svojom rozhodnutí zrušiť objednávku a prijať vrátenie peňazí.
      2. Objednávku môžete kedykoľvek zrušiť, aj keď ste už mailom dostali potvrdenie objednávky alebo vašu objednávku ústne potvrdil zákaznícky servis, ale musíte to urobiť maximálne do 14 pracovných dní od dátumu, keď ste prijali fyzické doručenie výrobku alebo posledného z výrobkov, ak ste si objednali viac ako jeden výrobok. Pracovné dni znamenajú, že soboty, nedele a štátne sviatky sa do tohto obdobia nepočítajú.
      3. Ak chcete zrušiť objednávku, kontaktujte zákaznícky servis telefonicky na čísle +421 2 330 56780 alebo nám napíšte na mailovú adresu [reklamacie@oriflame.sk](file:///C:\Users\Public\Documents\ORIFLAME\REPORTING%202015\V4%20implementation\DOCUMENTS\V1\Review%20lawyer\reklamacie@oriflame.sk) alebo na poštovú adresu Oriflame Europeum Business Centre – Suché mýto 1, 814 99 Bratislava. Na oznámenie zrušenia objednávky môžete použiť [vzorový formulár](http://sk.oriflame.com/customer-service/VOP/Formular%20odstupenia%20od%20objednavky). Ak vyplníte tento formulár cez internet a odošlete ho prostredníctvom našej webovej stránky, bezodkladne vám pošleme potvrdenie prijatia predmetného zrušenia na trvalom nosiči (napr. mail). Kópiu oznámenia o zrušení si môžete uschovať pre vlastné potreby. Musíte len uplatniť svoje právo na zrušenie pred uplynutím obdobia na zrušenie. Preto ak nám oznámenie o zrušení pošlete mailom alebo poštou, zrušenie je platné od dátumu, keď ste mail alebo list odoslali. Ak nás o zrušení informujete telefonicky, zrušenie je platné od dátumu vášho telefonátu.
      4. Bude vám vrátená suma v plnej cene, za ktorú ste výrobok zakúpili, a akékoľvek príslušné poplatky za doručenie, ktoré ste uhradili (s výnimkou dodatočných nákladov vyplývajúcich z vášho výberu iného doručenia, ako je najmenej nákladné doručenie, ktoré ponúkame). Zo sumy na vrátenie môžeme odpočítať zníženie hodnoty akýchkoľvek dodaných výrobkov, ak k zníženiu hodnoty došlo vašou zbytočnou manipuláciou s výrobkami. Nesiete zodpovednosť iba za zníženie hodnoty výrobkov v dôsledku manipulácie, ktorá presahuje potrebné úkony na stanovenie povahy, charakteristík a fungovania výrobkov. Vrátenie peňazí spracujeme čo najskôr a v každom prípade (a) do 14 kalendárnych dní odo dňa, keď sme od vás prijali späť dodané výrobky alebo (b) (ak sa to stane skôr) do 14 kalendárnych dní po vašom predložení dôkazu, že ste výrobky vrátili alebo (c) ak neboli dodané žiadne výrobky, do 14 kalendárnych dní odo dňa, keď ste nám podali oznámenie o zrušení. Ak nám vraciate výrobky z dôvodu ich poškodenia alebo nesprávneho opisu, prečítajte si odsek 5.3.5.
      5. Ak ste nám vrátili výrobky z dôvodu ich poškodenia alebo nesprávneho opisu, vrátime vám plnú cenu chybného výrobku, akékoľvek poplatky za doručenie a akékoľvek opodstatnené náklady, ktoré vám vzniknú v dôsledku vrátenia tovaru.
      6. Peniaze vám vrátime na účet, ktorý ste uviedli vo vzorovom formulári zrušenia, pokiaľ ste vyslovene nesúhlasili s iným spôsobom vrátenia; v každom prípade nebudete v súvislosti s vrátením peňazí uhrádzať žiadne poplatky.
      7. Ak vám boli výrobky doručené:
         1. musíte výrobky vrátiť bez zbytočného meškania a v každom prípade maximálne do 14 dní odo dňa vášho zrušenia objednávky/zmluvy. Termín je dodržaný, ak odošlete výrobky pred uplynutím obdobia 14 dní;
         2. pokiaľ výrobky nie sú chybné alebo iné ako uvedený opis (v takom prípade pozri odsek 5.3.5), budete zodpovedný (zodpovedná) za priame náklady na vrátenie výrobkov našej spoločnosti; a
         3. máte zákonnú povinnosť ponechať si výrobky vo svojej držbe a v opodstatnenej miere sa o ne starať, kým sú vo vašej držbe.
      8. Podrobné informácie o vašom zákonnom práve na zrušenie objednávky a vysvetlenie, ako ho môžete uplatniť, vrátane vzorového formulára zrušenia objednávky nájdete na zozname balenia, ako je uvedené v odseku 4.5.
      9. Máme zákonnú povinnosť dodať výrobky, ktoré zodpovedajú zmluve. Vždy budete mať zákonné právo vo vzťahu k výrobkom, ktoré sú chybné alebo iné ako uvedený opis. Na tieto zákonné práva nemajú vplyv zásady vrátenia tovaru v tomto odseku 5.3 alebo v týchto Podmienkach. Poradenstvo o vašich zákonných právach na Území je dostupné v miestnom zastúpení [Štátnej obchodnej inšpekcie](http://www.soi.sk/sk/Kontakt.soi).
   4. Poskytujeme ďalej záruku kvality akéhokoľvek výrobku, ktorý nesie názov Oriflame, a potvrdzujeme, že výrobky vyrobené našou spoločnosťou alebo pre našu spoločnosť spĺňajú najvyššie normy kvality. Veríme, že naše výrobky budú pre našich zákazníkov v každom smere uspokojujúce. Preto ponúkame rozšírenú záruku Oriflame, ktorá vám umožňuje výrobok vymeniť alebo využiť vrátenie peňazí v plnej výške za akýkoľvek výrobok, s ktorým nie ste úplne spokojný (spokojná). Žiadosť o vrátenie peňazí je potrebné podať do 21 dní od prijatia výrobku. Táto záruka sa nevzťahuje na výrobok, ktorý bol zámerne poškodený alebo nesprávne použitý. Vrátenie tovaru a vrátenie peňazí v zmysle tohto odseku sa musí uskutočniť v súlade s podmienkami uvedenými v predchádzajúcich pododsekoch tohto odseku 5.
2. ZÁVÄZKY PREDAJNÉHO PORADCU ORIFLAME
   1. Poradcovia nakupujú a môžu predávať výrobky Oriflame vo vlastnom mene a na vlastný účet. Ak sa rozhodnete obchodovať s výrobkami Oriflame, budete považovaný (považovaná) a vždy budete konať ako nezávislá osoba (samostatne zárobkovo činná osoba/živnostník) a nie ako zástupca alebo zamestnanec spoločnosti Oriflame. Nebudete mať oprávnenie rokovať, kupovať, predávať alebo vo všeobecnosti uzatvárať akékoľvek dohody v našom mene alebo ako náš zástupca alebo v mene alebo ako zástupca akejkoľvek spoločnosti v rámci skupiny Oriflame.
   2. Ak sa rozhodnete obchodovať s výrobkami Oriflame, musíte si zaobstarať všetky povolenia, licencie a vo všeobecnosti vykonať všetky požadované registrácie v súlade s právnymi predpismi Územia, ktoré sú potrebné na vykonávanie nezávislej obchodnej činnosti, vrátane akejkoľvek registrácie ochrany údajov (pozri odsek 6.7) a daňovej registrácie. Ste výhradne zodpovedný (zodpovedná) za ohlasovanie a platbu akýchkoľvek daní, ciel a poplatkov vzťahujúcich sa na túto činnosť. Ste výhradne zodpovedný (zodpovedná) za zabezpečenie úplného súladu všetkých aspektov používania osobných údajov vašich zákazníkov s vnútroštátnymi právnymi predpismi o ochrane osobných údajov vo všetkých ohľadoch (pozri odsek 6.7 – 6.13).
   3. Vašim zákazníkom a takisto vám poskytujeme možnosť vrátenia a výmeny výrobkov, ako sa uvádza v Podmienkach. Beriete na vedomie, že je vašou povinnosťou informovať vašich zákazníkov o ich práve vrátiť výrobky, a vrátené výrobky nám vy vrátite.
   4. Budete podporovať imidž a dobrú povesť spoločnosti Oriflame. Neurobíte nijaké vyhlásenia ani nebudete konať spôsobom, ktorý by mohol poškodiť imidž spoločnosti Oriflame alebo jej výrobkov. Svoju obchodnú činnosť budete vykonávať zákonným a etickým spôsobom a nebudete hovoriť nepravdivé, zavádzajúce alebo zveličené veci o výrobkoch.
   5. Beriete na vedomie, že ochranné známky Oriflame, naše obchodné meno a logo sú vlastníctvom spoločnosti Oriflame, a súhlasíte, že ich nebudete nijako porušovať. S cieľom zabrániť pochybnostiam, všetko dobré meno spoločnosti Oriflame pripadá spoločnosti Oriflame. Na našu žiadosť podpíšete dokumenty, ktoré z opodstatnených dôvodov požadujeme na potvrdenie tohto.
   6. Pri ponúkaní výrobkov Oriflame sa budete prísne pridržiavať Pravidiel správania a Etického kódexu.
   7. Ako poradca môžete zhromažďovať, zaznamenávať, uchovávať a aktualizovať osobné údaje svojich zákazníkov (čiže akékoľvek podrobné informácie o osobe, ktoré možno použiť na identifikáciu danej osoby). Preto sa zaväzujete dodržiavať platné právne predpisy o ochrane osobných údajov a súhlasíte, že tak budete konať. V zmysle týchto právnych predpisov sa musíte registrovať na orgáne zabezpečujúcom ochranu osobných údajov: [Úrad na ochranu osobných údajov](https://dataprotection.gov.sk/uoou/sk/content/kontakt-0), pokiaľ nie ste od tejto povinnosti oslobodený (oslobodená), a musíte dodržiavať zásady ochrany osobných údajov. K vašej zodpovednosti patrí zhodnotenie potreby registrovať sa a vykonať túto registráciu, ak je to potrebné, a dodržiavať zásady ochrany osobných údajov.
   8. Zabezpečíte predovšetkým primerané technické a organizačné bezpečnostné opatrenia na ochranu osobných údajov zákazníkov pred náhodným alebo nezákonným poškodením alebo náhodnou stratou, zmenou, neoprávneným prezradením alebo sprístupnením, najmä ak ich spracovanie zahŕňa prenos údajov prostredníctvom siete, a proti všetkým iným nezákonným formám spracovania.  So zreteľom na súčasnú technológiu a náklady jej zavádzania takéto opatrenia zabezpečia úroveň bezpečnosti primeranú rizikám, ktoré predstavuje spracovanie a povaha osobných údajov, ktoré sa majú chrániť.
   9. Zákazníkov sa tiež musíte výslovne spýtať, či si želajú dostávať od vás komerčné oznámenia o výrobkoch Oriflame; musíte uchovávať záznam o ich uprednostňovanej marketingovej komunikácii a rešpektovať to.
   10. Výslovne odmietame akúkoľvek zodpovednosť za akékoľvek postihy, náklady, poplatky a vo všeobecnosti akékoľvek výdavky, ktoré vám môžu vzniknúť v dôsledku akéhokoľvek porušenia platných právnych predpisov o ochrane osobných údajov. Informujte sa na [Úrade na ochranu osobných údajov](https://dataprotection.gov.sk/uoou/sk/content/kontakt-0) o registrácii a požiadavkách na súlad s podmienkami ochrany osobných údajov.
   11. Ak chcete sponzorovať zákazníka, aby sa stal poradcom, môžete zhromaždiť niektoré osobné údaje priamo od neho. Musíte prísne dodržiavať naše postupy sponzorstva. Budete mať obmedzené právo na spracovanie osobných údajov daného zákazníka výlučne na účely preposlania osobných údajov spoločnosti Oriflame a zasielania komerčných oznámení danému zákazníkovi (čiže oznámenia určené na priamu alebo nepriamu propagáciu tovarov, služieb alebo imidžu spoločnosti) so zohľadnením určitých podmienok, ako je uvedené v odseku 6.12 a 6.13.
   12. Naše online nástroje vám môžu umožniť použitie osobných údajov zákazníka na zaslanie komerčných oznámení s prísnym zohľadnením nasledujúcich podmienok:
       * musíte zákazníka sponzorovať, aby sa stal poradcom, pokiaľ nie je výslovne dohodnuté inak,
       * predmetné komerčné oznámenia sa týkajú iba výrobkov Oriflame,
       * komerčné oznámenia musia byť jasne rozpoznateľné,
       * oznámenie obsahuje vaše meno a kontaktné údaje ako údaje odosielateľa komerčného oznámenia a platnú mailovú adresu, na ktorej vás zákazník môže kontaktovať s cieľom oznámiť vám svoje rozhodnutie odhlásiť sa z prijímania ďalších komerčných oznámení,
       * komerčné oznámenia sa nesmú zasielať zákazníkom, ktorí sa odhlásili z ich prijímania,
       * reklamné ponuky, napríklad zľavy, odmeny a darčeky, ak to dovoľujú platné právne predpisy, musia byť jasne identifikovateľné a podmienky, ktoré je potrebné splniť s cieľom získať na ne nárok, musia byť jednoducho dosiahnuteľné a prezentované jasne a jednoznačne a
       * obsah týchto komerčných oznámení je v súlade s týmito Podmienkami a všetkými platnými právnymi predpismi týkajúcimi sa komerčných oznámení.
   13. Za žiadnych okolností nesmiete zasielať komerčné oznámenia v mene spoločnosti Oriflame alebo ako jej zástupca.
3. ZÁVÄZKY SPOLOČNOSTI ORIFLAME
   1. Doručíme vám akékoľvek výrobky, ktoré ste si objednali, s ohľadom na ich dostupnosť.
   2. Výslovne vylučujeme akúkoľvek zodpovednosť za nedostatok vypredaných výrobkov.
   3. Budú vám poskytnuté priamo od nás, od iného subjektu Oriflame alebo od poskytovateľa tretej strany akékoľvek výhody/splatné platby v súlade s aktuálne platnou Cestou k úspechu spoločnosti Oriflame.
4. UKONČENIE
   1. Vaše členstvo môžeme ukončiť s okamžitou platnosťou oznámením v akomkoľvek z nasledujúcich prípadov:

* ak urobíte akékoľvek vyhlásenie alebo poskytnete osobné údaje, ktoré sú fyzicky nesprávne alebo nepravdivé;
* ak je na akýkoľvek súd predložený návrh na vyhlásenie konkurzu alebo ak nie ste schopný (schopná) splatiť dlhy voči nám v čase ich splatnosti;
* ak sa dopustíte porušenia akéhokoľvek ustanovenia uvedeného v Podmienkach, ktoré nie je možné napraviť, alebo v prípade porušenia akéhokoľvek ustanovenia Etického kódexu a [Pravidiel správania sa](http://sk.oriflame.com/customer-service/VOP/Podmienky%20registracie%20a%20pravidla%20spravania%20sa).
* ak sa dopustíte porušenia akéhokoľvek ustanovenia uvedeného v Podmienkach vrátane dokumentov, na ktoré sa v nich odkazuje, a ak v prípade porušenia, ktoré možno napraviť, toto porušenie nenapravíte do 14 dní od doručenia nášho písomného oznámenia.
  1. Vaša registrácia stráca platnosť, ak nezadáte objednávku počas 17 po sebe nasledujúcich období katalógu.

1. SPRACOVANIE SŤAŽNOSTÍ

S akoukoľvek sťažnosťou, otázkou a žiadosťou sa môžete obrátiť na zákaznícky servis na adrese [info@oriflame.sk](mailto:info@oriflame.sk) alebo nám môžete zatelefonovať na číslo +421 2 330 56780. Ak nie ste spokojný (spokojná) s odpoveďou zákazníckeho servisu spoločnosti Oriflame, môžete sa obrátiť na [Združenie priameho predaja](http://www.zpp.sk/kontakt) (ZPP), ak existuje, alebo na Európsku asociáciu priameho predaja (Seldia) na webovej stránke [www.seldia.eu](http://www.seldia.eu/).

1. KÓDEX SPRÁVANIA

Spoločnosť Oriflame striktne dodržiava Kódex správania asociácie Seldia (http://www.seldia.eu/index.php?option=com\_content&view=article&id=14&Itemid=149) a Svetovej federácie asociácií priameho predaja (WFDSA) (<http://www.wfdsa.org/files/world-codes/code-book.pdf>). Spoločnosť Oriflame vyžaduje od svojich poradcov prísne dodržiavanie týchto kódexov, ako je ďalej zahrnuté v Etickom kódexe a [Pravidlách správania](http://sk.oriflame.com/customer-service/VOP/Podmienky%20registracie%20a%20pravidla%20spravania%20sa) spoločnosti Oriflame. Kópie týchto dokumentov môžete získať od zákazníckeho servisu na adrese [info@oriflame.sk](mailto:info@oriflame.sk)

1. CHYBY A OPRAVY

Aj keď vynakladáme primerané úsilie, aby sa na tejto webovej stránke nachádzali správne a aktuálne informácie, nezaručujeme ani nevyhlasujeme, že webová stránka je bez chýb. Chybne zadané údaje alebo iné technické problémy môžu niekedy spôsobiť, že sa zobrazujú nepresné informácie. Vyhradzujeme si právo na opravu akýchkoľvek nepresných informácií alebo tlačových chýb na našej stránke vrátane cien a dostupnosti výrobkov a služieb a nenesieme za tieto chyby žiadnu zodpovednosť. Môžeme tiež kedykoľvek stránku vylepšovať a vykonávať zmeny jej vlastností, funkcií alebo obsahu. Ak si všimnete akúkoľvek informáciu alebo opis, o ktorom sa domnievate, že je nesprávny, kontaktujte zákaznícky servis.

1. ODKAZY

Môžeme poskytovať odkazy na webové stránky alebo zdroje tretích strán. Poskytnutím týchto odkazov nepodporujeme žiadnu informáciu, výrobok alebo službu dostupnú prostredníctvom predmetného odkazu. Nezodpovedáme za obsah alebo výkon akejkoľvek súčasti siete Internet vrátane iných webových stránok, na ktoré táto stránka môže uvádzať odkazy alebo na ktoré sa možno dostať z tejto stránky. Informujte nás o akýchkoľvek chybách alebo neprimeranom materiáli nachádzajúcom sa na webových stránkach, na ktoré táto stránka odkazuje.

1. VŠEOBECNÉ USTANOVENIA
   1. Tieto Podmienky sa riadia právnymi predpismi Územia a o akýchkoľvek sporoch vyplývajúcich z Podmienok alebo v súvislosti s nimi rozhodnú iba príslušné súdy Územia.

V zmysle § 3 ods. 1 písm. t) zákona č. 102/2014 Z. z. o ochrane spotrebiteľa pri predaji tovaru alebo poskytovaní služieb na základe zmluvy uzavretej na diaľku alebo zmluvy uzavretej mimo prevádzkových priestorov predávajúceho a o zmene a doplnení niektorých zákonov (ďalej len „zákon“) Vás informujeme o možnosti nasledovného alternatívneho riešenia sporov súvisiacich s uzatvorením zmluvy na diaľku v zmysle týchto Podmienok.

V prípade ak nie ste spokojný so spôsobom, ktorým bola vaša reklamácia vybavená alebo ak sa domnievate, že vaše práva boli porušené, máte právo obrátiť sa na nás so žiadosťou o nápravu. Žiadosť o nápravu môžete doručiť na emailovú adresu reklamacie@oriflame.sk alebo na poštovú adresu Oriflame Europeum Business Centre – Suché mýto 1, 814 99 Bratislava. Pokiaľ vašej žiadosti v priebehu 30 dní odo dňa jej odoslania nevyhovieme resp. vaša žiadosť nebude vybavená, máte právo podať návrh na začatie alternatívneho riešenia sporov (ďalej len ako „návrh“) subjektu alternatívneho riešenia sporov, ktorým je Slovenská obchodná inšpekcia, ústredný inšpektorát, Odbor pre medzinárodné vzťahy a alternatívne riešenie spotrebiteľských sporov, Prievozská 32, p. p. 29, 827 99 Bratislava 27, resp. oprávnená právnická osoba zapísaná v zozname subjektov alternatívneho riešenia spotrebiteľských sporov Ministerstva hospodárstva v zmysle zákona č. 391/2015 Z.z. o alternatívnom riešení sporov a o zmene a doplnení niektorých zákonov (ďalej len „zákon o alternatívnom riešení sporov“). Návrh môžete podať spôsobom určeným podľa §12 zákona o alternatívnom riešení sporov priamo subjektu alternatívneho riešenia sporov len v prípade ak hodnota Vášho sporu je vyššia ako 20 EUR. Žiadosť môžete podať tiež online prostredníctvom platformy alternatívneho riešenia sporov RSO na stránke http://ec.europa.eu/odr.

* 1. Ak by akékoľvek ustanovenie Podmienok bolo považované za protiprávne, neplatné alebo z akéhokoľvek dôvodu nevymožiteľné, neplatnosť predmetného ustanovenia sa nedotkne platnosti zvyšných častí Podmienok.
  2. Ak spoločnosť Oriflame nedokáže vymôcť akékoľvek ustanovenie Podmienok, nepovažuje sa to za zrieknutie sa ich vymožiteľností.
  3. Vyhradzujeme si právo tieto Podmienky aktualizovať a dopĺňať. Akákoľvek zmena alebo aktualizácia vstupuje do platnosti v momente jej uverejnenia na našej webovej stránke [www.oriflame.sk](http://www.oriflame.sk/).
  4. Ak budete naďalej objednávať výrobky po vykonaní akýchkoľvek uvedených zmien, považuje sa to za vaše prijatie predmetných zmien.
  5. Pokiaľ si nevyberiete inú možnosť, môžeme vám zasielať upozornenia, oznámenia, maily, priamu reklamnú poštu a vo všeobecnosti vás informovať. Svoje uprednostňované formy marketingových oznámení, ktoré od nás dostávate, môžete kedykoľvek aktualizovať, keď sa prihlásite do svojich používateľských nastavení. Akceptovaním týchto Podmienok súhlasíte s tým, aby vám spoločnosť Oriflame zasielala akékoľvek ďalšie informácie/oznámenia v súvislosti s vašou zmluvou a/alebo vašimi objednávkami na nákup na trvalom nosiči (čiže prostredníctvom mailu alebo akýchkoľvek iných prostriedkov určených vám osobne, ktoré vám umožňujú dostupným spôsobom na dostatočne dlhý čas ukladať informácie pre budúcu potrebu a ktoré vám tiež umožňujú tieto informácie bezo zmeny reprodukovať).
  6. Výpovedná lehota k akémukoľvek oznámeniu stanovenému v týchto Podmienkach sa začne dátumom odoslania oznámenia doporučenou poštou. Ak je oznámenie podané akýmkoľvek iným prostriedkom, výpovedná lehota začne plynúť dňom prijatia oznámenia. Nevzťahuje sa to na prípad, keď nás informujete o vrátení tovaru v zmysle odseku 5 – časová lehota na vrátenie plynie od dátumu, keď nás informujete, že si želáte vrátiť výrobok.

1. ZÁSADY OCHRANY OSOBNÝCH ÚDAJOV
   1. Keď sa registrujete ako poradca, výslovne súhlasíte s tým, že spoločnosť Oriflame, skupina Oriflame a jej oprávnené tretie strany (čiže poradcovia, dodávatelia tretej strany a poskytovatelia služieb tretej strany) môžu uchovávať, používať a spracúvať (vrátane automatizovaných prostriedkov) vaše osobné údaje. Konáme tak s cieľom splniť naše záväzky voči vám v zmysle týchto Podmienok a aj na účely vymáhania dlhov, predchádzania podvodom, marketingové a štatistické účely.
   2. Zaväzujeme sa zabezpečiť, že všetky osobné údaje budú dôverné a ostanú bezpečne uložené (aj keď si vyhradzujeme právo poskytnúť tieto údaje za okolností stanovených v ďalšom texte). Budeme ich uchovávať na bezpečnom serveri a budeme postupovať v úplnom súlade s aktuálne platnými právnymi predpismi na ochranu údajov a spotrebiteľa.
   3. Potvrdzujeme, že akékoľvek osobné údaje, ktoré nám poskytnete (alebo ktoré sú dostupné vo verejných registroch), a akékoľvek informácie, pomocou ktorých vás **môžeme identifikovať** („**údaje používateľa**“), sa uchovávajú a používajú v súlade so [zásadami ochrany osobných údajov](http://sk.oriflame.com/customer-service/VOP/Zasady%20ochrany%20osobnych%20udajov) a iba na účely opísané v tomto dokumente, predovšetkým:
      * + na spracovanie vašich objednávok;
        + v rámci štatistiky alebo prieskumu s cieľom zlepšiť naše stránky, online nástroje a služby, ktoré vám ponúkame;
        + aby sme vám mohli poskytovať webový obsah a reklamy;
        + na administráciu našich stránok;
        + na komunikáciu s vami vrátane zasielania akéhokoľvek marketingového materiálu, z ktorého prijímania ste sa neodhlásili.
   4. Keď poskytneme vaše osobné údaje oprávneným tretím stranám, poskytneme iba tie osobné údaje, ktoré potrebujú na vykonávanie svojich služieb v zmysle odseku 14.1. Všetky oprávnené tretie strany majú výslovne zakázané používať akékoľvek osobné údaje na akékoľvek iné účely a zdieľať akékoľvek osobné údaje s kýmkoľvek iným, než s nami alebo podľa požiadaviek právnych predpisov.
   5. Mali by ste si byť vedomý (vedomá) toho, že ak nás polícia alebo akýkoľvek regulačný alebo štátny orgán vyšetrujúci podozrenie z protiprávnej činnosti požiada o poskytnutie vašich osobných údajov a/alebo informácií používateľa, sme oprávnení žiadosti vyhovieť.
   6. Máte právo kedykoľvek svoje osobné údaje skontrolovať. Svoje osobné údaje môžete aktualizovať, keď sa obrátite na zákaznícky servis, alebo priamo prostredníctvom karty My Pages (Moje stránky) na našej webovej stránke [www.oriflame.sk](file:///C:\Users\Zuzana_li\AppData\Local\Microsoft\Windows\Temporary%20Internet%20Files\Content.Outlook\M20KQ19L\www.oriflame.sk).
   7. Ak ste boli v minulosti registrovaný (registrovaná) ako poradca (poradkyňa) pre výrobky Oriflame, registráciou na tejto stránke tiež súhlasíte s tým, že niektoré vaše osobné údaje môžu byť prenesené zo subjektu Oriflame, u ktorého ste boli predtým registrovaný (registrovaná), do databázy spoločnosti Oriflame Global e-commerce AG. Môžeme preniesť akékoľvek osobné údaje, ktoré nám poskytnete bez obmedzenia, napríklad: vaše číslo poradcu, meno, adresa, telefónne číslo, mailová adresa a informácie o tom, či si želáte prijímať od nás marketingový materiál.
   8. Registráciou ako poradca spoločnosti Oriflame beriete na vedomie a akceptujete, že vám môžeme posielať informácie o ponukách a akciách, pokiaľ sa z tejto možnosti neodhlásite. Spoločnosť Oriflame môže analyzovať vaše osobné údaje s cieľom poskytnúť vám ponuky a informácie lepšie prispôsobené vašim záujmom a konkrétnej histórii nákupov. Prijatím týchto Podmienok dávate svoj výslovný súhlas s takýmito analýzami.
   9. Ďalšie práva a záväzky sú uvedené v Zásadách ochrany osobných údajov spoločnosti Oriflame.
   10. Ďalšie relevantné informácie o spoločnosti ORIFLAME SLOVAKIA, s. r. o., sú uvedené v ďalšom texte.

|  |  |
| --- | --- |
| Názov | ORIFLAME SLOVAKIA, s. r. o. |
| Adresa | Europeum Business Centre – Suché mýto 1, 814 99 Bratislava |
| Kontaktné údaje | Telefón: +421 2 330 56780  mail: [info@oriflame.sk](mailto:info@oriflame.sk) |
| Obchodný alebo iný verejný register | [Výpis z obchodného registra](http://www.orsr.sk/vypis.asp?ID=22556&SID=2&P=0) |
| Dozorný orgán | Audítor: |
| Čísla pre DPH | IČ pre DPH: SK2020319290 |

1. KONTAKTUJTE NÁS

Ak máte akékoľvek otázky týkajúce sa Podmienok, napíšte nám mail na adresu [info@oriflame.sk](mailto:info@oriflame.sk) alebo zatelefonujte na číslo +421 2 330 56780. Vynaložíme primerané úsilie, aby sme vaše otázky zodpovedali a vyriešili akékoľvek problémy, na ktoré nás upozorníte.

Posledná aktualizácia: 9.3.2016